«Қазселденқорғаудың» бұрынғы басшысы Кәрім Көкірекбаев сот залында қамауға алынды
DATE: 12:03, 26 Шілде 2024 | GMT +5
TITLE: «Қазселденқорғаудың» бұрынғы басшысы Кәрім Көкірекбаев сот залында қамауға алынды
URL: https://kaz.inform.kz/news/kazseldenkorgaudin-buringi-basshisi-karm-kokrekbaev-sot-zalinda-kamauga-alindi-09f6a7/
META: DATE: 12:03, 26 Шілде 2024 | GMT +5
TOTAL WORDS: 121
AUTHOR(S):
TEXT: Сыбайлас жемқорлыққа қарсы іс-қимыл агенттігінің мәліметінше, 25 шілдеде Алматы облыстық соты төтенше жағдай министрлігі «Қазселденқорғау» ММ басшысы Кәрім Көкрекбаевқа қатысты ақтау үкімінің күшін жойды. «Қылмыстық іс бірінші сатыдағы соттың жаңа қарауына жолданды. Сонымен қатар, Кәрім Көкірекбаев сот залында қамауға алынды», – делінген хабарламада. «Қазселденқорғау» мемлекеттік мекемесінің бұрынғы басшысы Кәрім Көкірекбаев пен оның орынбасары өздерінің қызметтік өкілеттіктеріне кіретін әрекеттері мен әрекетсіздігі үшін алдын ала сөз байласу арқылы адамдар тобымен аса ірі мөлшерде пара алғаны үшін, сондай-ақ жалпы қамқорлығы үшін айыпталды. Бұған дейін 7 маусымда Алматы облысының қылмыстық істер жөніндегі мамандандырылған ауданаралық сотында алқабилер «Қазселденқорғау» мекемесінің лауазымды тұлғаларына қатысты қылмыстық істі қараған болатын. Кейін алқабилер алқасының шешімі бойынша Көкірекбаев өзіне тағылған айып бойынша ақталды. Ал оның бұрынғы орынбасары 11 жылға бас бостандығынан айырылды
